"Ҳҿар уамакала ибзиоуп, аха убра ирылоуп ихәыцуа убас: "иаласхыи сара азакәан, дыҟоуп сгәыла, сҭынхак, иара азҵаарақәа иӡбоит, саргьы убас сҟаландаз" ҳәа, имаҷзаргьы, зегьы акоуп иҟоуп ус зҳәо. Урҭ иаҳа ҳаҭыр рықәуп ҳәа ргәы иаанагоит. Цәгьарак ҟаларгьы азинхьчаратә усбараҭа иадҵаалом, излауа ала рхала рызҵаарақәа рыӡбоит. Аԥсны зинтә ҳәынҭқарроуп ҳәа ҳҳәозар, ҳконституциаҿы ус иарбазар, аргылара ҳалагароуп азинтә ҳәынҭқарра. Аҳәынҭқарраҿы инхо ауаҩы иҳәынҭқарраҿы иҟоу аусҳәарҭақәа азакәан ала аус иуроуп", - ҳәа азгәеиҭеит Смыр.
Инеиҵыху аиҿцәажәара иара убас шәазыӡырҩыр шәылшоит арадио Sputnik Аԥсны аефир аҿы.